LAZDIJŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL LAZDIJŲ RAJONO SAVIVALDYBĖS ŪKININKŲ PATIRTŲ NUOSTOLIŲ IR IŠLAIDŲ DALINIO KOMPENSAVIMO TVARKOS APRAŠO PATVIRTINIMO

2021 m. gegužės 24 d. Nr. 10V-564

Lazdijai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 3 punktu ir Lazdijų rajono savivaldybės Kaimo ir žemės ūkio plėtros, melioracijos programa, patvirtinta Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021-2023 metų strateginio veiklos plano patvirtinimo“:

1.	T v i r t i n u Lazdijų rajono savivaldybės ūkininkų patirtų nuostolių ir išlaidų dalinio kompensavimo tvarkos aprašą (pridedama).

2.	Pripažįstu netekusiu galios Lazdijų rajono savivaldybės administracijos direktoriaus 2016 m. balandžio 18 d. įsakymą Nr. 10V-296 „Dėl Lazdijų rajono savivaldybės kaimo plėtros programos lėšų naudojimo tvarkos aprašo patvirtinimo“ su visais papildymais ir pakeitimais.

Administracijos direktorė	Ilona Šaparauskienė

PATVIRTINTA

Lazdijų rajono savivaldybės administracijos

direktoriaus 2021 m. gegužės 24 d. įsakymu

Nr. 10V-564

LAZDIJŲ RAJONO SAVIVALDYBĖS ŪKININKŲ PATIRTŲ NUOSTOLIŲ IR IŠLAIDŲ DALINIO KOMPENSAVIMO TVARKOS APRAŠAS

I SKYRIUS

BENDROSIOS NUOSTATOS

1. Lazdijų rajono savivaldybės ūkininkų patirtų nuostolių ir išlaidų dalinio kompensavimo tvarkos aprašas (toliau – Aprašas) reglamentuoja Lazdijų rajono savivaldybės (toliau – Savivaldybė) ūkininkų patirtų nuostolių ir išlaidų dalinio kompensavimo (toliau – Kompensavimo) lėšų sudėtį, valdymą, administravimą, panaudojimo tvarką, apskaitą ir kontrolę.

2. Ūkininkų patirtų nuostolių ir išlaidų dalinio kompensavimo lėšos – tai rajono Savivaldybės biudžeto lėšos.

3. Parama skiriama taikant Savivaldybės Kaimo ir žemės ūkio plėtros, melioracijos programos, patvirtintos Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, nuostatas.

II SKYRIUS

ŪKININKŲ PATIRTŲ NUOSTOLIŲ IR IŠLAIDŲ DALINIO KOMPENSAVIMO TIKSLAI IR UŽDAVINIAI

4. Ūkininkų patirtų nuostolių ir išlaidų dalinio kompensavimo tikslas – Savivaldybės biudžete numatytomis lėšomis remti ūkininkus, kurie patiria nuostolius, skatinti žemės ūkio verslą, jo plėtrą, specializaciją ir remti aplinką tausojančio žemės ūkio plėtrą.

5. Ūkininkų patirtų nuostolių ir išlaidų dalinio kompensavimo uždaviniai:

5.1. kompensuoti gamybinių pastatų ir statinių, nukentėjusių nuo stichinių, katastrofinių meteorologinių ir hidrologinių reiškinių, nelaimių ir gaisrų, patirtus nuostolius;

5.2. dalinai kompensuoti ekologinių ūkių, vykdančių žemės produktų gamybą, sertifikavimo paslaugos mokestį.

III SKYRIUS

ŪKININKŲ PATIRTŲ NUOSTOLIŲ IR IŠLAIDŲ DALINIO KOMPENSAVIMO ADMINISTRAVIMAS

6. Savivaldybės ūkininkų patirtų nuostolių ir išlaidų dalinio kompensavimo lėšų valdytojas yra Savivaldybės administracijos direktorius.

7. Savivaldybės administracijos direktorius įsakymu sudaroma Lazdijų rajono savivaldybės ūkininkų patirtų nuostolių ir išlaidų dalinio kompensavimo komisija, kuri vertina gautus prašymus. Savivaldybės administracijos direktorius paramą iš ūkininkų patirtų nuostolių ir išlaidų dalinio kompensavimo lėšų skiria (neskiria) atsižvelgdamas į komisijos siūlymus.

8. Ūkininkų patirtų nuostolių ir išlaidų dalinio kompensavimo lėšų sąmatą pagal Aprašo 11 punkte nurodytas ūkininkų patirtų nuostolių ir išlaidų dalinio kompensavimo lėšų naudojimo finansinės paramos kryptis tvirtina Savivaldybės administracijos direktorius. Pasibaigus biudžetiniams metams, ūkininkų patirtų nuostolių ir išlaidų dalinio kompensavimo lėšų panaudojimo ataskaita teikiama Savivaldybės administracijos direktoriui.

9. Nuo biudžetinių metų pradžios iki Savivaldybės biudžeto patvirtinimo leidžiama panaudoti 1/12 praėjusių metų biudžete Kaimo ir žemės ūkio plėtros, melioracijos programos priemonei „Ūkininkų patirtų nuostolių ir išlaidų dalinis kompensavimas“ skirtų lėšų.

10. Prašymus priima Savivaldybės administracijos Kaimo ir žemės ūkio plėtros skyrius. Paraiška, parengta vadovaujantis šiuo Aprašu, teikiama el. paštu info@lazdijai.lt arba viename langelyje (Vilniaus g. 1, 119 kab.).

IV SKYRIUS

FINANSINĖS PARAMOS KRYPTYS

11. Numatomos finansinės paramos kryptys, jeigu jos nebuvo padengtos iš kitų paramos šaltinių:

11.1. kompensuoti gamybinių pastatų ir statinių, nukentėjusių nuo stichinių, katastrofinių meteorologinių ir hidrologinių reiškinių, nelaimių ir gaisrų, patirtus nuostolius (iki 50 % įsigijimo atstatymo medžiagų kainos, bet ne daugiau kaip 1000 Eur vienam ūkiui);

11.2. dalinai kompensuoti ekologinių ūkių, vykdančių žemės produktų gamybą, sertifikavimo paslaugos mokestį (ne daugiau 50 % patirtų išlaidų ir ne daugiau kaip 100 Eur vienam ekologiniam ūkiui).

V SKYRIUS

DOKUMENTŲ ŽEMĖS ŪKIO RĖMIMO LĖŠOMS GAUTI PATEIKIMO TVARKA

12. Pareiškėjai, registruoti ir veikiantys Savivaldybės teritorijoje, Savivaldybės administracijos Kaimo ir žemės ūkio plėtros skyriui pateikia:

12.1. kai prašoma kompensuoti gamybinių pastatų ir statinių, nukentėjusių nuo stichinių, katastrofinių meteorologinių ir hidrologinių reiškinių, nelaimių ir gaisrų, patirtus nuostolius:

12.1.1. prašymą (1 priedas);

12.1.2 pareiškėjo, pageidaujančio gauti paramą iš ūkininkų patirtų nuostolių ir išlaidų dalinio kompensavimo lėšų įsipareigojimą (2 priedas);

12.1.3. pastatų ar statinių nuosavybės dokumentų kopijas;

12.1.4. žemės ūkio veiklą įrodančius dokumentus (ekonominio dydžio apskaičiavimo sąrašas – EDV ar kitus žemės ūkio veiklą patvirtinančius dokumentus);

12.1.5. nuostoliai kompensuojami, gavus pažymą iš Priešgaisrinės gelbėjimo tarnybos (gaisro atveju);

12.1.6. žemės ūkio veiklos subjekto įregistravimo kopiją;

12.2. kai prašoma dalinai kompensuoti ekologinių ūkių, vykdančių žemės produktų gamybą, sertifikavimo paslaugos išlaidas:

12.2.1. prašymą (1 priedas);

12.2.2 pareiškėjo, pageidaujančio gauti paramą iš ūkininkų patirtų nuostolių ir išlaidų dalinio kompensavimo lėšų įsipareigojimą (2 priedas);

12.2.3. ekologinio ūkio sertifikato kopiją;

12.2.4. dokumentų, patvirtinančių ekologinių ūkių sertifikavimo mokestį, kopijas.

13. Komisija gali pareikalauti ir papildomų dokumentų, patvirtinančių patirtas išlaidas ir sąlygas paramai gauti.

14. Finansinė parama neteikiama žemės ūkio veiklos subjektams, turintiems įsiskolinimų Valstybinei mokesčių inspekcijai, Valstybiniam socialinio draudimo fondui, Savivaldybės biudžetui.

VI SKYRIUS

BAIGIAMOSIOS NUOSTATOS

15. Šis Aprašas gali būti keičiamas ar naikinamas Savivaldybės administracijos direktoriaus įsakymu.

16. Lazdijų rajono savivaldybės ūkininkų patirti nuostoliai ir išlaidos pagal gautus prašymus bus dalinai kompensuojamos iki kol baigsis priemonei skirtos lėšos.

17. Nepanaudotos lėšos Komisijos teikimu gali būti perskirstytos, atsižvelgiant į realų finansinės paramos poreikį pagal finansinės paramos kryptis.

18. Už pateiktos informacijos teisingumą atsako ją pateikęs asmuo.

19. Finansinė ir veiklos kontrolė vykdoma teisės aktų nustatyta tvarka.

_________________

Lazdijų rajono savivaldybės

ūkininkų patirtų nuostolių ir

išlaidų dalinio kompensavimo

tvarkos aprašo

1 priedas

_______________________________________________

(Pavadinimas, kodas ir juridinis statusas)

Lazdijų rajono savivaldybės administracijos

direktoriui

PRAŠYMAS SUTEIKTI FINANSINĘ PARAMĄ

202_ m. _____________ ___ d.

Lazdijai

Prašau suteikti finansinę paramą iš Lazdijų rajono savivaldybės kaimo ir žemės ūkio plėtros skyriaus programos lėšų (pažymėti X):

kompensuoti gamybinių pastatų ir statinių, nukentėjusių nuo meteorologinių nelaimių

ir gaisrų patirtus nuostolius (pagal Aprašo 11.1 punktą) ___________ Eur

ekologinių ūkių sertifikavimo darbų mokesčio dalinis kompensavimas apmokėti (pagal Aprašo 11.2 punktą) __________ Eur

I. BENDRA INFORMACIJA APIE SUBJEKTĄ

Vardas, pavardė
Asmens kodas
Adresas
Telefono Nr., el. paštas
Banko pavadinimas
Atsiskaitomosios sąskaitos Nr.

II. ATITIKTIS TINKAMUMO REIKALAVIMAMS PARAMAI GAUTI

(šioje lentelėje atsakyti į pateiktus klausimus, užbraukdamas ženklu „X“ langelį ties žodžiu „Taip“ arba „Ne“)

Ar esate įregistravęs ūkininko ūkį Ūkininkų ūkių registre?	□ Taip □ Ne
Ar patvirtinate, kad neturite įsiskolinimų valstybės ir Savivaldybės biudžetui?	□ Taip □ Ne
Ar patvirtinate, kad numatytos, patirtos išlaidos nebuvo, nėra ir nebus finansuojamos iš kitų savivaldybės ar valstybės biudžeto programų, Europos Sąjungos fondų ir kitų lėšų?	□ Taip □ Ne

III. PATEIKIAMI DOKUMENTAI

Dokumento pavadinimas	Pažymėti „X“	Lapų skaičius
Pareiškėjo asmens tapatybę patvirtinantis dokumentas (paso ar asmens tapatybės kortelės kopija)	□
Žemės ūkio veiklos subjekto įregistravimo kopija	□
Žemės ūkio veiklą įrodantys dokumentai (ekonominio dydžio apskaičiavimo sąrašas – EDV ar kitus žemės ūkio veiklą patvirtinančius dokumentus)	□
Pastatų ar statinių nuosavybės dokumentų kopija	□
Pažyma iš Priešgaisrinės gelbėjimo tarnybos (gaisro atveju)	□
Ekologinio ūkio sertifikato kopija	□
Dokumento, patvirtinančio ekologinio ūkio sertifikavimo mokestį, kopija	□
Įsipareigojimas (Aprašo 2 priedas)	□
Kiti dokumentai	□

___________________________________________________________________

(Pareiškėjo vardas, pavardė ir parašas)

_____________________

Lazdijų rajono savivaldybės

ūkininkų patirtų nuostolių ir

išlaidų dalinio kompensavimo

tvarkos aprašo

2 priedas

PAREIŠKĖJO, PAGEIDAUJANČIO GAUTI PARAMĄ IŠ ŪKININKŲ PATIRTŲ NUOSTOLIŲ IR IŠLAIDŲ DALINIO KOMPENSAVIMO LĖŠŲ, ĮSIPAREIGOJIMAS

1.	Esu susipažinęs (-usi) su Lazdijų rajono savivaldybės ūkininkų patirtų nuostolių ir išlaidų dalinio kompensavimo tvarkos aprašu ir į s i p a r e i g o j u:

1.1.	ne mažiau kaip vienus kalendorinius metus užsiimti žemės ūkio veikla, kuriai vykdyti buvo suteikta parama;

1.2.	užtikrinti, kad Savivaldybės administracijos direktoriaus sudaryta komisija galėtų susipažinti su vykdoma ūkine veikla;

1.3.	informuoti apie nutraukiamą prieš terminą veiklą, už kurią buvo skirta parama, ir sugrąžinti visą išmokėtą paramos sumą;

1.4.	laikytis nustatytų GAAB* ir sanitarijos reikalavimų;

1.5.	teikti papildomus dokumentus apie vykdomą žemės ūkio veiklą, jeigu Savivaldybės ūkininkų patirtų nuostolių ir išlaidų dalinio kompensavimo lėšų skirstymo komisija pageidauja.

2.	Sutinku, kad duomenys apie gautą paramą būtų viešinami visuomenės informavimo tikslu.

___________________________________________________________________

(Pareiškėjo vardas, pavardė ir parašas)

______________________________

(data)

*Pastaba. GAAB – geros agrarinės ir aplinkosauginės būklės reikalavimai.

_____________________